Temeljem članka 49. Zakona o poljoprivrednom zemljištu (Narodne novine, broj 20/18), članka 3. Pravilnika o uvjetima i načinu korištenja sredstava ostvarenih od prodaje zakupa, dugogodišnjeg zakupa poljoprivrednog zemljišta u vlasništvu RH i koncesije za ribnjake (Narodne novine, broj 45/09), te članka 33. Statuta Općine Levanjska Varoš (Službeni glasnik Općine Levanjska Varoš, broj 2/18, 2/20, 2/21), Općinsko vijeće Općine Levanjska Varoš na svojoj 11. sjednici održanoj dana 20. prosinca 2022. godine donijelo je

# **P R O G R A M**

# **korištenja sredstava ostvarenih od prodaje, zakupa i davanje na korištenje**

# **poljoprivrednog zemljišta u vlasništvu RH za 2023. godinu**

1. **UVODNE ODREDBE**

Ovim se Programom određuju uvjeti i način korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu Republike Hrvatske na području Općine Levanjska Varoš za 2023. godinu.

1. **SREDSTVA ZA OSTVARENJE PROGRAMA**

Ukupni planirani prihod od raspolaganja poljoprivrednim zemljištem u vlasništvu Republike Hrvatske na području Općine Levanjska Varoš za 2023. godinu iznosi 65.000,00 eura, a čine ga:

1. **Prihod od zakupa poljoprivrednog zemljišta u vlasništvu RH 25.000,00 eura**
2. **Prihod od prodaje poljoprivrednog zemljišta u vlasništvu RH 40.000,00 eura**

**UKUPNO: 65.000,00 eura**

1. **NAMJENA SREDSTAVA**

Osigurana sredstva iz točke II. ovoga Programa namjenski će se koristiti u sljedeće svrhe:

1. **Provedba Zakona o poljoprivrednom zemljištu 1.000,00 eura**
2. **Uređenje ruralnog prostora izgradnjom i održavanjem ruralne infrastrukture vezane za poljoprivredu 49.400,00 eura**
3. **Sufinanciranje i druge poticajne mjere za unaprjeđenje poljoprivrede 6.000,00 eura**
4. **Stručna izobrazba poljoprivrednika 1.300,00 eura**
5. **Očuvanje ugroženih područja i očuvanje biološke raznolikosti 7.300,00 eura**

**UKUPNO: 65.000,00 eura**

1. **Provedba Zakona o poljoprivrednom zemljištu**

Ova stavka obuhvaća podmirenje dijela stvarnih troškova u vezi s provedbom Zakona o poljoprivredno zemljištu (izrada Programa raspolaganja, javno bilježnički troškovi, oglašavanje, troškovi povjerenstva i sl.).

|  |  |
| --- | --- |
| **OPIS RASHODA** | **IZNOS** |
| 1.1. | Podmirenje troškova u vezi provedbe Zakona | 1.000,00 |
|  | **U K U P N O** | **1.000,00** |

1. **Uređenje ruralnog prostora izgradnjom i održavanjem ruralne infrastrukture vezane za poljoprivredu**

Izgradnja i održavanje ruralne infrastrukture vezane uz poljoprivredu obuhvaća sanaciju poljskih putova te izgradnju i sanaciju rubnih dijelova nerazvrstanih cesta u naseljima Općine Levanjska Varoš koje se koriste za ulazak u naselje i prometovanje poljoprivredne mehanizacije.

|  |  |
| --- | --- |
| **OPIS RASHODA** | **IZNOS** |
| 2.1. | Izrada geodetskih elaborata za upis u zemljišne knjige poljskih puteva, nerazvrstanih cesta i kanala | 7.000,00 |
| 2.2. | Uređenje detaljne kanalske mreže III. i IV. reda  | 6.000,00 |
| 2.3. | Uređenje poljskih puteva i izrada otresnica | 20.000,00 |
| 2.4. | Održavanje nerazvrstanih cesta | 16.400,00 |
|  | **U K U P N O** | **49.400,00** |

1. **Sufinanciranje i druge poticajne mjere za unaprjeđenje poljoprivrede**

Ova stavka obuhvaća sufinanciranje aktivnosti u skladu s Programom potpora u poljoprivredi (registracije traktora i priključnih vozila, dijela troškova za sređivanje zemljišnoknjižnog stanja poljoprivrednog zemljišta u privatnom vlasništvu i dr.).

|  |  |
| --- | --- |
| **OPIS RASHODA** | **IZNOS** |
| 3.1. | Program potpora u poljoprivredi | 6.000,00 |
|  | **U K U P N O** | **6.000,00** |

1. **Stručna izobrazba poljoprivrednika**

Provodit će se edukacija i informiranje ruralnog stanovništava o europskim fondovima, mogućnostima unaprjeđenja gospodarenja poljoprivrednim zemljištem, o održivom razvoju, ekološkoj proizvodnji i sl.

|  |  |
| --- | --- |
| **OPIS RASHODA** | **IZNOS** |
| 4.1. | Edukacija i informiranje poljoprivrednika | 1.300,00 |
|  | **U K U P N O** | **1.300,00** |

1. **Očuvanje ugroženih područja i očuvanje biološke raznolikosti**

Ovom mjerom obuhvatit će se sprečavanje širenja zaraza (provođenje deratizacije i dezinsekcije), **s**ufinanciranje trihineloskopskih pregleda svinjskog mesa, **z**brinjavanje uginule stoke, životinjskih lešina i higijeničarske službe.

|  |  |
| --- | --- |
|  **OPIS RASHODA** | **IZNOS** |
| 5.1. | Deratizacija i dezinsekcija | 4.000,00 |
| 5.2. | Sufinanciranje trihineloskopskih pregleda svinjskog mesa | 2.000,00 |
| 5.3. | Zbrinjavanje životinjskih lešina i higijeničarska služba | 1.300,00 |
|  | **U K U P N O** | **7.300,00** |

1. **REALIZACIJA PROGRAMA**

Osigurana i raspoređena novčana sredstva iz toč. II. i III. ovog Programa izdvajati će se iz Proračuna Općine Levanjska Varoš u skladu s dinamikom punjenja Proračuna.

Za realizaciju programa zadužen je načelnik Općine Levanjska Varoš.

1. **ZAVRŠNE ODREDBE**

Ovaj Program stupa na snagu osmog (8) dana od dana objave u "Službenom glasniku Općine Levanjska Varoš", a primjenjuje se od 01. siječnja 2023. godine.

**R E P U B L I K A H R V A T S K A**

**O S J E Č K O – B A R A N J S K A Ž U P A N I J A**

**O P Ć I N A L E V A N J S K A V A R O Š**

**O P Ć I N S K O V I J E Ć E**

KLASA: 024-02/22-01/51

URBROJ: 2158-25-01-22-1

U Levanjskoj Varoši, 20. prosinca 2022. godine

 **PREDJEDNIK OPĆINSKOG VIJEĆA**

 Kristian Nikolić, mag.prim.educ.